Anne Rintamäki

Anne Rintamäki (s. 29. lokakuuta 1963 Lapua) on suomalainen perussuomalainen poliitikko. Rintamäki on Vaasan kaupunginvaltuuston ja -hallituksen jäsen ja Pohjanmaan aluevaltuutettu. Siviiliammatiltaan Rintamäki on poliisi ja yrittäjä. Hän toimii rikostutkijana Vaasan pääpoliisiasemalla. Hän on perustanut puolisonsa kanssa kaksi tapahtuma- ja ravintola-alan yritystä. Hänellä on neljä lasta. Rintamäki valittiin eduskuntaan vuoden 2023 eduskuntavaaleissa.

Poliittinen toiminta 
Rintamäki oli keskustan ehdokkaana vuoden 2019 eduskuntavaaleissa Vaasan vaalipiirissä, mutta ei päässyt eduskuntaan. Hän on ollut keskustan kunnanvaltuutettuna sekä Kauhavan valtuustossa että Vaasan valtuustossa. Vuonna 2020 hän erosi keskustasta ja loikkasi perussuomalaisiin.

Lähteet 

Perussuomalaiset poliitikot
Suomen Keskustan poliitikot
Kauhavan kaupunginvaltuutetut
Vaasan kaupunginvaltuutetut
Vaasan vaalipiiri
Suomalaiset poliisit
Suomalaiset yrittäjät
Nykyiset kansanedustajat
Pohjanmaan aluevaltuutetut
Vuonna 1963 syntyneet
Elävät henkilöt